**จูเลีย การ์เนอร์** (อังกฤษ: Julia Garner, เกิด 1 กุมภาพันธ์ ค.ศ. 1994) นักแสดงหญิง​ชาวยิวอเมริกัน​ มีผลงานทางละครโทรทัศน์​และภาพยนตร์​ โดยเธอมีชื่อเสียงและเป็นที่รู้จักจากการรับบท "รูธ แลงมอร์" ซึ่งเป็นตัวละครหลักในละครชุดแนวอาชญากรรม-ดราม่า ​ทางเน็ตฟลิกซ์​เรื่อง *โอซาร์ก* (ค.ศ. 2017–2022)​ ซึ่งจากบทบาทดังกล่าวทำให้เธอประสบความสำเร็จได้รับรางวัลไพรม์ไทม์เอมมี​ สาขานักแสดงสมทบหญิงยอดเยี่ยม ประเภทละครโทรทัศน์แนวดราม่า ถึง 3 ครั้ง ในปี ค.ศ. 2019, 2020 และ ค.ศ. 2022 รวมทั้งได้รับรางวัลลูกโลกทองคำ สาขานักแสดงสมทบหญิงยอดเยี่ยม ประเภทมินิซีรีส์ ในปี 2023 ทั้งยังได้รับการเสนอชื่อให้เข้าชิงรางวัลแซกอวอร์ดส์อีก 3 ครั้ง โดยนอกเหนือจากผลงานในเรื่องโอซาร์กแล้ว เธอยังได้รับบทบาทนักแสดงนำในละครชุดเรื่อง *แอนนา มายา ลวง* (ค.ศ. 2022) 

โดยในปี 2022 นอกจากเธอจะถูกเสนอชื่อให้เข้าชิงรางวัลไพรม์ไทม์เอมมี สาขานักแสดงสมทบหญิงยอดเยี่ยมจากบท รูธ แลงมอร์ แล้ว เธอยังถูกเสนอชื่อให้เข้าชิงรางวัลนี้ในสาขานักแสดงนำหญิงยอดเยี่ยม จากบท "แอนนา เดลวีย์" ในเรื่อง *แอนนา มายา ลวง* (ค.ศ. 2022) อีกด้วย ทำให้เธอกลายเป็นนักแสดงหญิงที่ถูกเสนอชื่อให้เข้าชิงรางวัลไพรม์ไทม์เอมมี ทั้งในสาขานักแสดงนำหญิงยอดเยี่ยมและนักแสดงสมทบหญิงยอดเยี่ยมภายในปีเดียวกัน ต่อมาในปี 2023 เธอได้รับการเสนอชื่อให้เข้าชิงรางวัลลูกโลกทองคำ ประเภทมินิซีรีส์ 2 สาขาภายในปีเดียวกัน ทั้งในสาขานักแสดงสมทบหญิงยอดเยี่ยมจาก *โอซาร์ก* และ สาขานักแสดงนำหญิงยอดเยี่ยมจาก *แอนนา มายา ลวง*

นอกจากบท รูธ แลงมอร์ ที่ทำให้เธอประสบความสำเร็จแล้ว เธอยังมีผลงานในละครชุดเรื่องอื่นๆ เช่น *ปฏิบัติการลับข้ามแดน​* ฤดูกาลที่ 3–6 (2015–18), *เมนิแอ็ค* (2018), *รักร้ายกลายเลือด​* (2018–19) และ *แอนนา มายา ลวง* (2022) รวมทั้งยังมีผลงานการแสดงในภาพยนตร์ที่เป็นที่รู้จักเช่น *มาร์ธา ฝ่าโหดหนีอำมหิต* (2011), *วัยป่วนหัวใจปึ้ก* (2012) และ *ซินซิตี้ 2 ขบวนโหด นครโฉด* (2014) โดยเธอได้รับบทนักแสดงนำในภาพยนตร์เรื่อง *We Are What We Are* (2013), *ยายหลานอลเวง* (2015) และได้รับการเสนอชื่อให้เข้าชิงรางวัล อินดิเพนเดนต์สปิริตอะวอดส์ ในสาขานักแสดงนำหญิงยอดเยี่ยม จากผลงานเรื่อง *The Assistant -​ ปริศนาผู้ช่วยไขปมลับ* (2019)

ในเดือนธันวาคม ปี 2019 จูเลีย การ์เนอร์ แต่งงานกับ มาร์ก ฟอสเตอร์ นักร้องนำของวงฟอสเตอร์เดอะพีเพิล

วัยเด็ก
-------

จูเลีย การ์เนอร์ เกิดที่เมืองเมืองริเวอร์เดล เทศมณฑล​เดอะบร็องซ์​ รัฐนิวยอร์ก​ เธอเป็นลูกสาวของ โธมัส การ์เนอร์ จิตรกรและอาจารย์สอนศิลปะ ที่มาจากรัฐโอไฮโอ​ โดยแม่ของเธอ ทามิ กินโกลด์ เป็นอดีตนักแสดงหญิงชาวยิว​ที่เคยมีผลงานการแสดงภาพยนตร์ในประเทศอิสราเอล​หลายเรื่อง

อาชีพนักแสดง
------------

จูเลีย การ์เนอร์ กับ ลิลี ทอมลิน ในการโปรโมตภาพยนตร์เรื่อง Grandma -​ ยายหลานอลเวง ที่เทศกาลภาพยนตร์ซันแดนซ์​ ปี 2015
การ์เนอร์ เรียนการแสดงตั้งแต่อายุ 15 ปี และได้รับโอกาสในการแสดงบทสมทบในภาพยนตร์เรื่องแรกของเธอคือ *มาร์ธา ฝ่าโหดหนีอำมหิต*​ (2011)​ จากนั้นเธอได้แสดงบทสมทบในภาพยนตร์เรื่องอื่นๆเช่น *The Perks of Being a Wallflowe -​ วัยป่วนหัวใจปึ้ก* (2012)​, *The Last Exorcism Part II -​ นรกเฮี้ยน 2* (2013)​ และ *Sin City: A Dame to Kill For -​ ซินซิตี้ 2 ขบวนโหด นครโฉด* (2014) และแสดงนำในภาพยนตร์ที่ประสบความสำเร็จของค่ายโซนี่พิคเจอร์ส​เรื่อง *Grandma -​ ยายหลานอลเวง* (2014)

นอกจากแสดงในภาพยนตร์กระแสหลักแล้ว การ์เนอร์ ยังได้รับบทเป็นนักแสดงนำในภาพยนตร์อิสระ​อีกหลายๆเรื่อง และมีผลงานทางละครโทรทัศน์​ที่ได้รับความนิยม โดยเธอประสบความสำเร็จทางการแสดงด้วยการได้รับการเสนอชื่อให้เข้าชิงรางวัลไพรม์ไทม์เอมมี​ 4 ครั้ง ซึ่งเธอสามารถคว้ารางวัลไพรม์ไทม์เอมมี สาขานักแสดงสมทบหญิงยอดเยี่ยม ทางละครโทรทัศน์ประเภทดราม่า 3 สมัย จากการรับบท "รูธ แลงมอร์" ในเรื่อง *โอซาร์ก* และเข้าชิงในสาขานักแสดงนำหญิงยอดเยี่ยม จากบท "แอนนา เดลวีย์" ใน *แอนนา มายา ลวง*

ผลงานการแสดง
------------

### ภาพยนตร์

| ปี | เรื่อง | บท | หมายเหตุ |
| --- | --- | --- | --- |
| 2010 | *Dreamer, TheThe Dreamer* | Girl on Sidewalk #3 | ภาพยนตร์สั้น​ |
| *One Thousand Cranes* | ดอเรียน |
| 2011 | *มาร์ธา ฝ่าโหดหนีอำมหิต* | ซาราห์ |  |
| *Our Time* | Kaya | ภาพยนตร์สั้น |
| *Mac & Cheese* | Mary Katherine Brown |
| 2012 | *Electrick Children* | Rachel McKnight |  |
| *วัยป่วนหัวใจปึ้ก​* | ซูซาน |  |
| *Not Fade Away* | Girl In Car |  |
| 2013 | *วีอาร์วอทวีอาร์* | โรส พาร์กเกอร์ |  |
| *นรกเฮี้ยน 2* | กเวน |  |
| *Hair Brained* | Shauna Holder |  |
| 2014 | *Get Ready* | Unknown | ภาพยนตร์สั้น |
| *Send* | Girl |
| *I Believe in Unicorns* | Cassidy |  |
| *​ซินซิตี้ 2 ขบวนโหด นครโฉด* | มาร์ซี |  |
| 2015 | *ยายหลานอลเวง* | เซจ |  |
| 2016 | *เรียนจบแล้ว...ขอเป็นตัวเองสักครั้ง* | ทินสลีย์ |  |
| 2017 | *Tomato Red* | Jamalee Merridew |  |
| *เพื่อนรักเพื่อนร้าย* | แคธลีน |  |
| *Everything Beautiful Is Far Away* | Rola |  |
| 2019 | *ปริศนาผู้ช่วยไขปมลับ​* | เจน |  |
| TBA | *You Can't Win* | Chicken | อยู่ในขั้นตอนการผลิต |

### ละครโทรทัศน์

| ปี | เรื่อง | บท | ช่อง | หมายเหตุ |
| --- | --- | --- | --- | --- |
| 2015–2018 | *ปฏิบัติการลับข้ามแดน​* (ฤดูกาลที่ 3–6)​ | คิมเบอร์ลี บรีแลนด์ | ฟ็อกซ์ (สหรัฐ)ไอทีวี (สหราชอาณาจักร) | นักแสดงสมทบ |
| 2016 | *Girls* | เพื่อนร่วมห้องของชาร์ลี | เอชบีโอ | ตอน: "The Panic in Central Park" |
| 2016–2017 | *เดอะ เก็ท ดาวน์* | คลอเดีย กันส์ | เน็ตฟลิกซ์ | ร่วมแสดง 2 ตอน |
| 2017–2022 | *โอซาร์ก* | รูธ แลงมอร์ | เน็ตฟลิกซ์ | ตัวละครหลัก |
| 2018 | *Waco* | มิเชลล์ โจนส์ | พาราเมาต์ เน็ตเวิร์ค | ความยาว 6 ตอน |
| *เมนิแอ็ค* | เอลลี แลนด์สเบิร์ก | เน็ตฟลิกซ์ | ความยาว 5 ตอน |
| 2018–2019 | *รักร้ายกลายเลือด:จอห์น มีฮาน* | เทอร์รา นีเวลล์ | บราโว (สหรัฐ)เน็ตฟลิกซ์ (นอกสหรัฐ) | ตัวละครหลัก |
| 2019 | *โมเดิร์นเลิฟ* (ฤดูกาลที่ 1) | แมเดลีน หรือ "แมดดี" | อเมซอนไพร์ม วิดีโอ | ร่วมแสดง 2 ตอน |
| 2020 | *Robot Chicken* | พากย์เสียงตัวละคร | การ์ตูนเน็ตเวิร์ค | ตอน: "Callie Greenhouse in: Fun. Sad. Epic. Tragic" |
| 2022 | *แอนนา มายา ลวง* | อันนา โซโรกิน | เน็ตฟลิกซ์ | ตัวละครหลัก |
| 2023 | *รูพอลส์ แดร็ก เรซ* | กรรมการ | เอ็มทีวี, เน็ตฟลิกซ์ | รับเชิญ |
| *รูพอลส์ แดร็ก เรซ:โชว์หมดเปลือก* | ตัวเอง | เอ็มทีวี, เน็ตฟลิกซ์ | รับเชิญ |
|

อ้างอิง
-------


​

1. ↑  Shattuck, Kathryn (March 1, 2013). "Already a Cinema Veteran at 19". *The New York Times*.
2. ↑  "Julia Garner". *Television Academy*. เก็บจากแหล่งเดิมเมื่อ March 8, 2022. สืบค้นเมื่อ March 8, 2022.
3. ↑  Mizoguchi, Karen (December 29, 2019). "Julia Garner Is Married! Actress Weds Foster the People Frontman Mark Foster". *People*. สืบค้นเมื่อ January 7, 2020.
4. ↑  Macon, Alexandra. "Actress Julia Garner Planned the Ideal New York City Hall Wedding". *Vogue* (ภาษาอังกฤษ). สืบค้นเมื่อ 2020-03-25.
5. ↑  Macaulay, Scott (2012). "Julia Garner". 25 New Faces of Independent Film (story series). *Filmmaker*. สืบค้นเมื่อ March 18, 2014.